Ενημέρωση για τις συζητήσεις που είχε με τους ευρωπαίους ηγέτες και αξιωματούχους έκανε ο Αλέξης Τσίπρας στον Σταύρο Θεοδωράκη, ο οποίος πήγε το βράδυ της Τετάρτης στο Μέγαρο Μαξίμου και είχε κατ΄ ιδίανσυνάντηση με τον Πρωθυπουργό. Ο κ.Τσίπρας είπε στον επικεφαλής του Ποταμιού ότι συζητά με τους εταίρους για ένα τριετές πρόγραμμα με ανοιχτή πιστωτική γραμμή ώστε να μπορεί είτε να αντλήσει περισσότερα χρήματα εφόσον τα χρειαστεί η ελληνική οικονομία είτε να τη διακόψει νωρίτερα αν τα πράγματα εξελιχθούν ευνοϊκά. Το πρόγραμμα θα συνοδεύεται από αναπτυξιακό πακέτο και από διαβεβαίωση για την αναδιάρθρωση του χρέους. Ο Πρωθυπουργός ήθελε επίσης να λάβει διαβεβαιώσεις ότι το Ποτάμι θα στηρίξει τη συμφωνία, η οποία όπως φαίνεται θα περιέχει σκληρά μέτρα, όταν την καταθέσει στη Βουλή»

«Μέχρι στιγμής αυτά που αποφασίσαμε στο Συμβούλιο των Πολιτικών Αρχηγών υπηρετούνται από την κυβέρνηση. Θα ξαφνιαστώ αν έχουμε άλλο αποτέλεσμα» δήλωσε ο επικεφαλής του Ποταμιού Σταύρος Θεοδωράκης έπειτα από τη συνάντηση που είχε με τον πρωθυπουργό Αλέξη

Εξερχόμενος ο κ. Θεοδωράκης δήλωσε ότι συζήτησε με τον πρωθυπουργό τη βοήθεια που μπορεί να προσφέρει το Ποτάμι και προανήγγειλε ότι την Πέμπτη θα μεταβεί στις Βρυξέλλες για επαφές με τους ευρωπαίους αξιωματούχους.

Νομίζω ότι αυτό που είναι αναγκαίο τώρα δεν είναι να πείσει ο ένας Έλληνας τον άλλο, αλλά να πείσουμε κάποιους συντηρητικούς και διστακτικούς κύκλους στην Ευρώπη ότι το μέλλον της Ελλάδας είναι στην Ευρωζώνη.

«Υπάρχουν άνθρωποι στην Ευρώπη που χαμογελάνε με το ενδεχόμενο να εγκαταλείψει η Ελλάδα την Ευρωζώνη. Δεν θα τους κάνουμε τη χάρη, θα παγώσει το χαμόγελο στα χείλη τους» είπε χαρακτηριστικά.

Ο κ. Θεοδωράκης πρόσθεσε ότι προφανώς ο πρωθυπουργός προσπαθεί να έχουμε μία συμφωνία «πριν από την Κυριακή. Την Κυριακή είναι αργά» και πρόσθεσε ότι «θα είμαστε σε ανοιχτή γραμμή».

«Υπάρχουν διαφορές και δεν τις κρύβουμε. Όμως αυτό που προέχει τώρα είναι μία εθνική συνεννόηση για να ξεπεράσουμε τα τελευταία εμπόδια» είπε ο επικεφαλής του Ποταμιού.

Πρόσθεσε ακόμη ότι θα γίνει συμβούλιο πολιτικών αρχηγών «όταν τα πράγματα έχουν οριστικοποιηθεί».

Στη συνέχεια ο πρωθυπουργός είχε τηλεφωνική επικοινωνία με την Φώφη Γεννηματά και τον Δημήτρη Κουτσούμπα.

Στην τηλεφωνική επικοινωνία που είχε ο Πρωθυπουργός με την Φωφη Γεννηματα, της ειπε ότι προσπαθεί να πετύχει συμφωνία με τους εταίρους. Η πρόεδρος του ΠΑΣΟΚ του επισήμανε ότι πρέπει να κινηθεί στο πλαίσιο της συμφωνίας των πολιτικών αρχηγών και του ζήτησε να μην φύγουν οι εκπρόσωποι της κυβέρνησης την Παρασκευή απο το Eurogroup μέχρι να επιτευχθεί συμφωνία με τους εταίρους που θα διασφαλιζει τη θέση της χώρας στο ευρώ.

Συνάντηση με Γιούνκερ

Ο κ. Θεδωράκης θα έχει συνάντηση με τον Ζαν Κλωντ Γιούνκερ θα έχει την Παρασκευή στις Βρυξέλλες. Στην συνάντηση θα συμμετέχει και ο βουλευτής του κόμματος, Χάρης Θεοχάρης.